# data[].attributes.body
Ens trobem, a l'expectativa i amb les nostres experiències per compartir. Tots som benvinguts.
A la meva escola començarem a treballar per ambients... Espero trobar en aquest curs una justificació, una base pedagògica, per saber per què i per a què farem els ambients fugint de respostes com "perquè ven, perquè moltes escoles ho fan..."

# data[].attributes.body
Pensem, relacionem, expressem,
reflectim... idees, significats, realitats, somnis... que després processarem i intentarem portar a la realitat.
Participant i repassant els petxa kutxa veig que hi ha idees que, d'alguna manera, són comuns a tots els grups. Expressades amb imatges i paraules diferents, suggerents. En principi, aquestes idees són encertades i les tenim tots al cap. Però... a la pràctica...

# data[].attributes.body
Embadalits, al Fernando que ha fet més camí que nosaltres. Si més no, ho té més clar que la majoria. Ens comunica uns fonaments, una filosofia del nostre fer. Intentem tenir-ho clar al menys de pensament però a la pràctica, què hem de fer amb les barreres? No podem negar que les tenim i les volem enderrocar, per això estem aquí fent pinya.

# data[].attributes.body
El que hem escoltat ens fa vibrar, replantejar, contrastar amb el que fem, ser conscients de la incertesa... ara és moment de compartir-ho i donar forma a les nostres reflexions.

# data[].attributes.body
No ens enganyem, som com els nens, anem aprenent la vida sobre la marxa i cadascú és com és. Per molt que ho tinguem clar al cap i anem cap al mateix lloc o ballem la mateixa coreografia no sempre farem les mateixes passes. El que aprenem és dinàmic, canviant, ens adaptem. La pedagogia globalitzadora no s'ha inventat ara i ens és vàlida però, en canvi, ens continuem plantejant l'acció globalitzadora.

# data[].attributes.body
M'emporto paraules com incertesa, transgressió, salt, por?

# data[].attributes.body
Amb una mirada globalitzadora
analitzem espais,  temps, treball en equip, propostes d'aprenentatge i avaluació. A més a més d'analitzar la realitat en la qual ens movem, ens proposem plantejar com hauria de ser un cop ens endinsem en la globalització.

# data[].attributes.body
He recordat temes que vaig treballar a magisteri (vaig acabar al 1985, feu comptes) i veig que no han perdut actualitat. Pot ser per això, tantes paraules i expressions escoltades aquests dies no em venien de nou. No sé ara com està plantejada la formació universitària dels futurs mestres. Em pregunto si realment se'ls prepara per afrontar tots els reptes que es plantegen a nivell educatiu en el món actual. No sé si jo vaig sortir ben preparada però sí sé que la balança "experiència-il.lusió" està equilibrada. I que no dono res per fet, tot pot recomençar amb noves mirades. Amb l'avantatge que dona, si ho planteges bé, la perspectiva del temps.

# data[].attributes.body
Sabem com han de ser els espais, l'organització del temps, el treball en equip, les propostes de treball i l'avaluació. El que sentim no se'ns fa estrany, matitzem alguns aspectes concrets i importants però,un cop més, l'essència dels pensaments ens uneix.

# data[].attributes.body
A l'escola vam fer racons, ara ambients, treballem la resolució de problemes, els projectes, Desin for change, treball cooperatiu, rutines de pensament, competències i capacitats bàsiques, intel.ligències múltiples, som escola Unesco... Tot una mica barrejat, algun cicle més que un altre, però ho intentem. S'aixequen barreres ,a vegades des de direcció, a vegades des d'algun company, a vegades des de nosaltres mateixos, a vegades econòmiques, dificultats diverses que intentem sol·lucionar. Pot ser el primer pas seria ordenar-ho tot i veure on estem. Plantejar cap a on anem i per què, fer una innovació profunda i efectiva.
És veritat que hi ha moltes coses que no fem o que no fem bé del tot però, caram, també hi ha molt de bo a les nostres escoles. En tots els anys treballats no he parat de replantejar-me, sola o en companyia. Això és educació, això és vida.

# data[].attributes.body
El millor d'aquesta formació és que m'emporto més preguntes que respostes!
Hauré de fer servir les eines i el bagatge que tinc més les ganes per respondre-les.